એક કાળે આ ધાંણધાર ઘરામાં ડગલેને પગલે નીર ઉભરાઈ કલકલ નિનાદ કરતાં વહેતાં હતાં. વહોળા, વાંકળા, નાની સરિતાઓમાં વહેતા નીર્મળ નીરનાં દર્શન થતાં રાતવરાત ઘાંણધાર ધરામાં પગપાળા મુસાફરી કરી શકાતી ન હતી. મગર અને ઘડિયાળોનો ભય રહેતો હતો, આખા વગડે રાતના સમે ઘડિયાળો, મગર વિચરતા ફરતા-બારેમાસ ધરતી લીલોતરી, હરિયાળીના કારણે નિત નવા રૂપે નિખરતી રહેતી. દેહને દઝાડતો ખાઉ-ખાઉ કરતા ઉનાળામાં પણ આ ધરતી ભર્યા ભાદરવા જેવી હતી.